Ka fao, re ipeletša go Bakatholike ka moka, gore ka moya wa thapelo le boinagano, ba iteke ka mafolofolo go kgetha bjaka, “badudi bja maikarabelo” ka go tšea karolo pušong ya lefase la gaborena. Seo se tlo phethagatšwa ka go kgetha mekgahlo ya dipolotiki yeo le e bonago e ka šomela toka ya badudi ka moka. Ka gona, le eletšwa go kgetha mekgahlo ya dipolotiki yeo ka kgonthe melao ya yona e tlogo šomela badidi, bahlaki le bao ba hlokišwago tšhireletso. A re iletšeng bojato, bosemorafe, semmotwana, bohwirihwiri, bomenetša le go ikholola. 2 Ka 1914, go be go na le batho ba sego kae feela bao ba bego ba hlankela Jehofa. Eupša Jehofa o šegofaditše modiro wa go bolela ditaba tše dibotse. Ka baka leo, batho ba dimilione ba ithutile ditherešo tša Beibele gomme ba fetoga Dihlatse tša gagwe. Jehofa o hlalositše kgolo ye e makatšago ge a be a re: “Yo monyenyane e tla ba ba sekete (1 000) gomme mmotlana a ba setšhaba se matla. Nna Jehofa, ke tla akgofiša se ka nako ya gona.” (Jesaya 60:22) Lehono re bona gabotse gore boporofeta bjo bo phethagetše. Batho ba Jehofa ba swana le setšhaba se segolo. Ge e le gabotse, go na le dinaga tše dintši mo lefaseng tšeo palo ya badudi ba tšona ge e kopane e fetwago ke palo ya Dihlatse tša Jehofa ka moka.